Hector Bianciotti
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Hector Bianciotti var en argentinsk-fransk forfatter. Han vokste opp i italiensk immigrantmiljø i Argentina, kom til Europa i 1955 og bosatte seg i Frankrike i 1961. I 1996 ble han innvalgt i Académie française.
Bianciotti utga flere romaner på spansk, og vakte en god del oppsikt med sin første roman på fransk, Uten Kristi miskunn (originaltittel: Sans la Miséricorde du Christ, 1985). Oversatt til norsk er også romanen Det som natten forteller dagen (originaltittel: Ce que la Nuit raconte au jour, 1992). Blant hovedtemaene hans er fremmedfølelse og eksil, men han er også opptatt av religiøse spørsmål. Blant hans seneste romaner kan nevnes Comme la trace de l'oiseau dans l'air (1999). Utgivelser i norsk oversettelse Sans la Miséricorde du Christ (1985). Norsk oversettelse: Uten Kristi miskunn (1987)  Ce que la Nuit raconte au jour (1992). Norsk oversettelse: Det som natten forteller dagen (1994) Les mer i Store norske leksikon Frankrikes litteratur litteratur roman novelle bok Eksterne lenker Académie française: Hector Bianciotti